Et projekt, der skal styrke fysisk aktivitet og foreningsdeltagelse blandt skoleeleverne i Aalborg Kommune, får overvældende deltagelse. Samtlige 37 folkeskoler i kommunen har tilmeldt sig projektet under navnet 3A, som er Danmarks største og mest omfattende for denne målgruppe. 3A står for Aktivitet og Ansvar for Alle og skal løbe over tre år. I Projekt 3A får samtlige 37 folkeskoler besøg af en testkaravane. Her skal skolernes ca. 1600 elever i 6. klasserne besvare spørgeskema, have lavet sundhedsmålinger og udføre konditalstest. Samme elevgruppe får igen besøg af testkaravanen i 8. klasse for at se resultaterne. I de to år mellem de to testkaravaner bliver der i samarbejde med udvalgte folkeskoler sat skub i en række aktiviteter, som skal fremme elvernes sundhed. Projekt 3A forventer at komme i kontakt med samlet 4000-5000 elever og at indsamle omkring 200.000 data. TrygFonden og Sygekassernes Helsefond støtter med henholdsvis 1,8 mio. kr. og 1 mio. kr.

Opsummering:
Et stort sundhedsprojekt i Aalborg får samtlige skoler som deltagere i bestræbelserne på over tre år at forbedre elevernes fysiske aktivitetsniveau.